stanford-oval/wikipedia huggingface dataset:
התעללות בילדים
התעללות בגני ילדים בישראל על ידי הצוות המטפל > פסקי דין בולטים בבתי המשפט בנושא

על אף ריבוי מקרי האלימות המדווחים, מעטים המקרים המגיעים להכרעה משפטית.
המקרים הבולטים שהגיעו לטיפול בבית המשפט, ונכתבו עליהם פסקי דין, הם:
מדינת ישראל נגד הנאשמת כרמל מעודה
מדינת ישראל נגד הנאשמות סיגלית מזרחי ורות לוי
מדינת ישראל נגד ספיר בוקשטיין
מדינת ישראל נגד הנאשמים טוביאס לאה וטוביאס סמי.
מדינת ישראל נגד הנאשמות סיגלית מזרחי ורות לוי:
סיגלית מזרחי ורות לוי הורשעו על פי הודאתן בעובדות בביצוע ריבוי עבירות של תקיפה בנסיבות מחמירות של קטינים שהן היו אחראיות עליהם. הנאשמות עבדו כמטפלות ב"גן פריד" בירושלים. מזרחי (46) ולוי (29) תועדו זורקות כדורים לראשם של ילדי הגן כשעשוע, קוראות להם בשמות גנאי, מעליבות ומשפילות אותם. גזר הדין שהוטל עליהן הוא עונש של חודשיים מאסר בפועל, כמו כן, כל אחת מהנאשמות קיבלה מאסר על תנאי למשך שישה חודשים.
מדינת ישראל נגד הנאשמת ספיר בוקשטיין:
ספיר בוקשטיין הורשעה בעונש של 15 חודשי מאסר בפועל ו-12 חודשי מאסר על תנאי, ופיצויים בסך 20,000 ש"ח לנפגעי העבירה. בתפקידה היא נדרשה להשגיח על הפעוט, לדאוג לבריאותו ולשלומו, ולספק את צרכיו היומיומיים. הנאשמת הודתה כי התעללה בפעוט, תקפה אותו וגרמה לו חבלות. בין היתר, השליכה צעצוע פלסטיק קשיח על אפו של הפעוט והוא דימם מהאף. היא דחפה בכוח את אצבעותיה לעומק הגרון של הפעוט כמה פעמים; באחת מהן היא גרמה לו חבלה ופצע בקשר הלשון שבגינם נזקק לטיפול רפואי, באחרת היא גרמה לו זוב דם. ספיר הואשמה בעוד מעשים בזמן מילוי תפקידה.
מדינת ישראל נגד הנאשמים טוביאס לאה וטוביאס סמי:
תחקירנית תוכנית הטלוויזיה "כלבוטק" אספה עשרות שעות של צילומים לכדי כתב אישום מפורט כנגד הזוג. לכל אחד מן הנאשמים מיוחסת שורת מעשים, כלפי ילדים בגן הילדים שהיה בביתם של השניים, המציירים תמונה קשה של אלימות, השפלה והפחדה הן של הילדים המוכים והן של כלל הילדים בגן. הנאשמים תועדו משתמשים בכוח פיזי על ילדים, מכים סוטרים ודוחפים אותם כדי להשליט סדר בגן, תוך כדי צרחות איימים של ילדי הגן. על הנאשמת הוטל מאסר של 6 חדשים לריצוי בפועל, בנוסף למאסר 5 חדשים על תנאי. על הנאשם הוטלו תשעה חודשי מאסר בפועל, ועוד 7 חודשי מאסר על תנאי.
נתוני אכיפה

בין השנים 2010-2017 נפתחו על ידי המשטרה 514 תיקים בגין עבירות אלימות של בגירים כלפי ילדים עד גיל 6, במסגרות חינוך ובמסגרות טיפול. סך הכל הצטברו 583 עבירות בתיקים אלה. עבירות אלו כללו עבירות מין, אלימות מילולית ופיזית. בנוסף נפתחו באותן שנים עוד 1,105 תיקים בגין אלימות כלפי ילדים בגילאי 6-12 ובהם 1,232 עבירות מאותן קטגוריות (בתיק אחד עשויות להופיע מספר עבירות).
עד 2017 ניתן לראות גידול במגמת מספר התיקים הנפתחים בגין עבירות כלפי קטינים, את הגידול ניתן להסביר על ידי גידול טבעי של האוכלוסייה וכן בהתגברות מודעות ציבורית לנושא.
לעומת זאת, בשנים האחרונות קיימת ירידה במספר תיקי הפשיעה המדווחת שנפתחו לא רק בעבירות אלימות בגירים כלפי קטינים אלא בעבירות פליליות בכלל האוכלוסייה, בשנת 2020 חלה ירידה של 13% במספר התיקים לעומת שנת 2016. בממוצע, בשנים 2018–2019,בכ-24% מתיקי האלימות של בגירים כלפי קטינים הקורבן אינו יהודי – שיעור קרוב לשיעור הקטינים הלא-יהודים ערבים ואחרים באוכלוסייה כ-27%. רוב התיקים כוללים עבירות אלימות נגד גוף, ובהן פציעה או חבלה, התעללות פיזית או נפשית ותקיפה. עבירות אלה הן כ-60% מהעבירות בתיקים שנפתחו בשנים 2018–2016. משנת 2019 ניתן לראות ירידה במספר התיקים שבהם עבירות נגד אדם לרבות עבירות נגד קטינים. נתוני המשטרה על התיקים שנפתחו בשנת 2020 מעידים על ירידה של כ-7% במספר התיקים שנפתחו בהשוואה לשנת 2019.ייתכן שהדבר נובע מירידה בפועל בהיקף תופעת האלימות של בגירים כלפי קטינים, וזאת בהמשך לירידה במספר התיקים שנצפתה גם בשנים קודמות. ניתן ליחס את הירידה לתקופות הבידוד הממושכות בעקבות הקורונה.
התייחסות בתרבות ובאומנות

בעשורים האחרונים נכתבו שירים רבים כמחאה על התעללות בילדים. בין השירים המפורסמים נמנים "לוקה" של סוזאן וגה על ילד מוכה ועל מאמציו להסתיר זאת משכניו, והשיר "Cleanin' Out My Closet" של אמינם המתאר את יחסיו עם אמו. יצירות עבריות שעוסקות בנושא הזנחת ילדים כוללות את "ילדי הלילה" שכתב וביצע אהוד בנאי ואת "נמס בגשם" שכתב יעקב גלעד ושר יהודה פוליקר.
רשימה מורחבת יותר של שירים באנגלית העוסקים בנושא ניתן למצוא כאן (אנ').
הספר האוטוביוגרפי "כלנית בעמק הגרוטאות" של הסופרת רבקה בן דוד, מביא את סיפורה של ילדה מיוחדת שגדלה בצל אלימות משפחתית מתמשכת ואת התמודדותה יוצאת הדופן עם צלקות ילדותה.
ראו גם

נוער בסיכון
ג'יני (ילדת פרא)
עובד סוציאלי לחוק הנוער
הילד מעבר לרחוב
אלימות נגד נשים
לקריאה נוספת

יעל להב וזהבה סולומון (עורכות), משחזור לזיכרון, טיפול בטראומה נפשית, רסלינג, 2019
רבקה בן דוד, כלנית בעמק הגרוטאות, 2018
ציונית יפה ויצחק קדמן, ילדים כקורבנות התעללות במשפחה, המועצה הלאומית לשלום הילד, 2001
שרי בן נתן (עורכת), זמן שאול - סוגיות בקבלת החלטות לגבי ילדים בסיכון, הוצאת פראג, 2000
עופרה איילון, התעללות בילדים במשפחה, מכון הנרייטה סאלד, 1999
לוי עדן, ילדות קשה - מין אלימות וילדים, 1996
תמר כהן, מודלים קליניים לטיפול בילדים בסיכון, ג'וינט ישראל, 1994
יוסי הטב ויצחק קדמן, אינססט, גילוי עריות, ניצול מיני במשפחה, עבירות מין במסגרת המשפחה, ירושלים: המועצה הלאומית לשלום הילד, 1990
Garbarino, S & Garbarino, L (1980). Emotional Maltreatment of Children, Chicago: National Committee for Preventation of Child Abuse.
Webster, R.E. (2001). Symptoms and long-term outcomes for children who have been sexually assaulted. Psychology in the Schools, 38(6), 533-547.
הערות שוליים

↑  ה-FBI חושף: אלו הסמלים של הפדופילים, באתר ynet, 29 באפריל 2016
↑  יצחק קדמן, התעללות בילדים בישראל
↑  יעל וייס, "פגיעה בילדים רכים הינה דפוס של התנהגות הרסנית"- מאמר דעה על המצב בגני הילדים - לימודים כחול־לבן, באתר לימודים כחול לבן פורטל הלימודים של ישראל, ‏2019-09-02
↑  ג'ודית הרמן, תרגום: עתליה זילבר, טראומה והחלמה, תל-אביב: עם עובד, 1992
↑  תיקון מספר 26 לחוק העונשין - "חוק הגנה על קטינים וחסרי ישע", באתר כל זכות
↑  מה נחשב התעללות נפשית בילד?, באתר ‏מאקו‏, 9 ביולי 2023
↑  חוק חובת דיווח - למה, למי ועל מי?, באתר משרד החינוך, ‏2 בדצמבר 2012
↑  התעללות בילדים – ההכרה בתופעה, התפתחות החקיקה ופיתוח דרכי טיפול והגנה, מכון חרוב, אוגוסט 2009
↑  דין וחשבון הוועדה הציבורית לבדיקת מצבם של ילדים ונוער בסיכון ובמצוקה.
↑  מכון חרוב, https://din-online.info/pdf/nk19.pdf
↑  התעללות בילדים בישראל, באתר edu.gov.il
↑  שלומית גיא, ‏ביטחון בגנים חייב להיות עניין של הממשלה | דעה, ד"ר שלומית גיא, באתר גלובס, 9 בנובמבר 2020
↑  משרד החינוך, אקלים וסביבה פדגוגית בגני ילדים
1 2  מדינת ישראל - סיגלית מזרחי, רות לוי, באתר datacheck.co.il
1 2  ספיר בוקשטיין - מדינת ישראל, באתר datacheck.co.il
1 2  מדינת ישראל - טוביאס לאה,טוביאס סמי, באתר datacheck.co.il
1 2  רבינוביץ', מריה, אלימות בגירים כלפי ילדים: נתוני האכיפה לרבות בתקופת מגפת הקורונה וסוגיות בתחום הענישה., מרכז המידע ומחקר של הכנסת, הכנסת, 2021, עמ' 5-27
| --- | --- |
בקרת זהויות :  NLI: 987007285514805171  BNE: XX559564  BnF: cb11962590r (data)  GND: 4030650-1  LCCN: sh85023348  NARA: 10637458  NDL: 00574647  NKC: ph164214  SUDOC: 027625516
Pesenka

| --- | --- |
 סינגל בביצוע רוקי וורך!
 מתוך האלבום Сделай погромче!
 יצא לאור:  17 בפברואר 1998 
 תאריך הקלטה:  1998 
 סוגה:  יורודאנס 
 שפה:  רוסית 
 אורך:  184 שנייה 
 כתיבה:  רוקי וורך!
 הפקה:  רוקי וורך!
 
"Pesenka" (ברוסית: "Песенка"), המוכר תחת השם "Pesenka (La La La)", הוא שיר של להקת הפופ הרוסית רוקי וורך!. השיר נכתב והופק על ידי רוקי וורך!. השיר מופיע באלבום המוזיקה הרביעי של הלהקה," Сделай погромче!".
השיר מוכר בזכות גרסאות כיסוי ורמיקסים שיצאו לאחריו, בין היתר של ATC,‏ beFour (אנ'), קרולינה מארקס (אנ') (בהשתתפות פלו ריידה ודייל סאנדרס (אנ')), גרסת מלאני סי בליווי תזמורת ברלין בהפקתו של אלכס כריסטנסן, וגרסתו של הרמיקסר ההולנדי R3hab.
גרסת ATC

להקות היורודאנס הגרמנית, ATC, הוציאה גרסה מחודשת לשיר, תחת השם "Around the World (La La La La La)", ב-22 במאי 2000, תחת חברת התקליטים קינג סייז רקורדס.
גרסת ATC > מיקומי שיא

|   ‏‏‏  מצעדים ודירוגים (2000–2002)> מדינה |   ‏‏‏  מצעדים ודירוגים (2000–2002)> מצעד |   ‏‏‏  מצעדים ודירוגים (2000–2002)> מיקום שיא |   ‏‏‏  מצעדים ודירוגים (2000–2002)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 11 |  |
|  אוסטרליה | מצע הדאנס האוסטרלי | 2 |  |
|  אירופה | אירופה הוט 100 | 5 |  |
|  אירלנד | מצעד הסינגלים האירי | 24 |  |
|  אירלנד | מצעד הדאנס האירי | 3 |  |
|  ארצות הברית | בילבורד הוט 100 | 28 |  |
|  ארצות הברית | מצעד הפופ איירפליי | 12 |  |
|  ארצות הברית | מצעד סינגלי הדאנס/אלקטרוני המסחריים | 34 |  |
|  ארצות הברית | מצעד השירים הקצביים | 24 |  |
|  ארצות הברית | מצעד 40 הרצועות | 12 |  |
|  גרמניה | GfK – טופ 100 | 1 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 5 |  |
|  הונגריה | Mahasz | 2 |  |
|  הממלכה המאוחדת | מצעד הסינגלים הבריטי | 15 |  |
|  ולוניה | אולטראטופ 40 | 10 |  |
|  סקוטלנד | מצעד הסינגלים הסקוטי | 11 |  |
|  פולין | ZPAV | 1 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 15 |  |
|  קנדה | מצעד הסינגלים הקנדי | 10 |  |
|  קנדה | מצעד שירי הדאנס/האורבניים של RPM | 38 |  |
|  קרואטיה | טופ ליסטה | 4 |  |
|  רומניה | רומניה טופ 100 | 1 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |   ‏‏‏  מצעדי סוף שנה (2000)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אירופה | אירופה הוט 100 | 26 |  |
|  גרמניה | GfK – טופ 100 | 3 |  |
|  דנמרק | היטליסטן | 21 |  |
|  ולוניה | אולטראטופ 40 | 73 |  |
|  פלנדריה | אולטראטופ 50 | 63 |  |
|  צרפת | SNEP | 35 |  |
|  רומניה | רומניה טופ 100 | 29 |  |
|  שוודיה | סוורייטופליסטן | 70 |  |
|  שווייץ | המצעד השווייצרי | 16 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  אוסטרליה | מצעד הסינגלים האוסטרלי | 66 |  |
|  אוסטרליה | מצעד הדאנס האוסטרלי | 4 |  |
|  ארצות הברית | מצעד הפופ איירפליי | 63 |  |
|  ארצות הברית | מצעד השירים הקצביים | 90 |  |
|  הולנד | מצעד 40 הסינגלים ההולנדיים | 45 |  |
|  הולנד | מצעד 100 הסינגלים ההולנדיים | 65 |  |
|  קנדה | מצעד הסינגלים הקנדי | 57 |  |
|   ‏‏‏  מצעדי סוף עשור (2000–2009)> מדינה |   ‏‏‏  מצעדי סוף עשור (2000–2009)> מצעד |   ‏‏‏  מצעדי סוף עשור (2000–2009)> מיקום שיא |   ‏‏‏  מצעדי סוף עשור (2000–2009)>  |
| --- | --- | --- | --- |
|  גרמניה | GfK – טופ 100 | 62 |  |
גרסת ATC > נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 25,000 |
| בלגיה (BEA) | זהב | 25,000 |
| צרפת (SNEP) | זהב | 250,000 |
| גרמניה (BVMI) | פלטינה | 500,000 |
| שוודיה (GLF) | זהב | 15,000 |
| שווייץ (IFPI Switzerland) | זהב | 25,000 |
גרסת beFour

להקת הפופ הגרמנית, beFour (אנ'), הוציאה גרסה מחודשת לשיר, תחת השם "Magic Melody", ב-15 ביוני 2007, תחת חברת התקליטים פופ אנד רול.
גרסת beFour > מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אירופה | אירופה הוט 100 | 45 |  |
|  גרמניה | GfK – טופ 100 | 16 |  |
|  שווייץ | המצעד השווייצרי | 14 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 59 |  |
|  גרמניה | GfK – טופ 100 | 91 |  |
|  שווייץ | המצעד השווייצרי | 89 |  |
גרסת קרולינה מארקס

| --- | --- |

 סינגל בביצוע קרולינה מארקס בהשתתופת פלו ריידה ודייל סאנדרס
 יצא לאור:  5 במרץ 2013
 תאריך הקלטה:  1 בינואר 2013
 סוגה:  מוזיקת פופ
 שפה:  אנגלית
 אורך:  3:30
 חברת תקליטים:  קונטור רקורדס
 כתיבה:  רוקי וורך!, אלכס כריסטנסן, פיטר קונמן, תמר דילארד, סטפן סינגר, רוקיו קרולינה, מתאוס אלפונסו, דייל סאנדרס
 הפקה:  E-Partment
הזמרת האיטלקייה-קולומביאנית קרולינה מארקס (אנ') הוציאה, בשיתוף פעולה עם הראפר האמריקאי פלו ריידה והזמר הבריטי דייל סאנדרס (אנ')), גרסה מחודשת לשיר תחת השם "Sing La La La", ב-5 במרץ 2013, תחת חברת התקליטים קונטור רקורדס.
גרסת קרולינה מארקס > מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 44 |  |
|  צרפת | SNEP | 81 |  |
|  שווייץ | המצעד השווייצרי | 70 |  |
גרסת קרולינה מארקס > נתוני מכירות

| אזור | תואר | מכירות |
| --- | --- | --- |
| איטליה (FIMI) | זהב | 15,000 |
גרסת R3hab ו-ATC

המפיק המרוקאי-הולנדי, R3hab, הוציא גרסה מחודשת לשיר, תחת השם "All Around the World (La La La)", ב-5 באפריל 2019, תחת חברות התקליטים וירג'ין רקורדס ו-Cyb3rpvnk.‏
גרסת R3hab ו-ATC > מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 35 |  |
|  אירלנד | מצעד הסינגלים האירי | 92 |  |
|  ארצות הברית | מצעד שירי הדאנס/אלקטרוני | 20 |  |
|  גרמניה | GfK – טופ 100 | 29 |  |
|  דנמרק | היטליסטן | 26 |  |
|  הולנד | מצעד 40 הסינגלים ההולנדיים | 6 |  |
|  הולנד | מצעד 100 הסינגלים ההולנדיים | 18 |  |
|  הונגריה | Rádiós Top 40 | 6 |  |
|  הונגריה | Dance Top 40 | 38 |  |
|  הונגריה | Single Top 40 | 37 |  |
|  הונגריה | Stream Top 40 | 27 |  |
|  ולוניה | מצעד השירים מתחת לצועדים בפסגה | 5 |  |
|  יוון | מצעד השירים הדיגיטליים הבין-לאומיים | 59 |  |
|  ליטא | AGATA | 28 |  |
|  נורווגיה | VG-lista | 31 |  |
|  סלובניה | SloTop50 | 35 |  |
|  סלובקיה | מצעד 100 הסינגלים הדיגיטליים | 43 |  |
|  פולין | מצעד 100 שירי האיירפליי הפולני | 74 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 11 |  |
|  צ'כיה | מצעד 100 שירי הרדיו | 30 |  |
|  צ'כיה | מצעד 100 הסינגלים הדיגיטליים | 53 |  |
|  צרפת | SNEP | 63 |  |
|  רומניה | מצעד 100 שירי האיירפליי | 20 |  |
|  שוודיה | סוורייטופליסטן | 47 |  |
|  שווייץ | המצעד השווייצרי | 39 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | מצעד שירי הדאנס/אלקטרוני | 59 |  |
|  גרמניה | GfK – טופ 100 | 67 |  |
|  דנמרק | היטליסטן | 78 |  |
|  הולנד | מצעד 40 הסינגלים ההולנדיים | 44 |  |
|  הולנד | מצעד 100 הסינגלים ההולנדיים | 49 |  |
|  פלנדריה | אולטראטופ 50 | 48 |  |
|  רומניה | מצעד 100 שירי האיירפליי | 93 |  |
|  שווייץ | המצעד השווייצרי | 98 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  הונגריה | Rádiós Top 40 | 25 |  |
גרסת R3hab ו-ATC > נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| בלגיה (BEA) | זהב | 20,000 |
| דנמרק (IFPI Danmark) | פלטינה | 90,000 |
| צרפת (SNEP) | פלטינה | 200,000 |
| גרמניה (BVMI) | פלטינה | 400,000 |
| איטליה (FIMI) | פלטינה | 70,000 |
| מקסיקו (AMPROFON) | פלטינה | 60,000 |
| הולנד (NVPI) | פלטינה | 80,000 |
| פולין (ZPAV) | פלטינה | 20,000 |
| פורטוגל (AFP) | זהב | 5,000 |
| שווייץ (IFPI Switzerland) | פלטינה | 20,000 |
| הממלכה המאוחדת (BPI) | כסף | 200,000 |
| ארצות הברית (RIAA) | זהב | 500,000 |
סטרימינג
| שוודיה (GLF) | 2× פלטינה | 16,000,000 |
הערות שוליים

↑  Release group “Around the World (La La La La La)” by ATC - MusicBrainz, musicbrainz.org (ארכיון)
↑  Release group “Magic Melody” by beFour - MusicBrainz, musicbrainz.org (ארכיון)
↑  Release group “Sing La La La” by Carolina Márquez feat. Flo Rida & Dale Saunders - MusicBrainz, musicbrainz.org (ארכיון)
↑  All Around The World (La La La), 2019-04-05, ארכיון מ-2023-03-20, נבדק ב-2023-10-25
| מלאני סי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Northern Star • Reason • Beautiful Intentions • This Time • The Sea • Stages • Version of Me • Melanie C |  |
| אלבומי וידאו | Live Hits • Live at the Hard Rock Cafe • The Sea – Live |  |
| סינגלים | "Goin' Down" • "Northern Star" • "Never Be the Same Again" • "I Turn to You" • "If That Were Me" • "Here It Comes Again" • "On the Horizon" • "Melt" \ "Yeh Yeh Yeh" • "Next Best Superstar" • "Better Alone" • "First Day of My Life" • "The Moment You Believe" • "I Want Candy" • "Carolyna" • "This Time" • "Understand" • "Rock Me" • "Think About It" • "Weak" • "Let There Be Love" • "I Know Him So Well" • "Loving You" • "Anymore" • "Dear Life" • "Hold On" • "Room for Love" • "High Heels" • "Who I Am" • "Blame It on Me" • "In and Out of Love" • "Fearless" |  |
| השתתפות בסינגלים | "When You're Gone" • "He Ain't Heavy, He's My Brother" • "Let's Groove" • "Pesenka" |  |
| סיבובי הופעות | From Liverpool to Leicester Square • Northern Star Tour • Reason Tour • The Barfly Mini-Tour • Beautiful Intentions Tour • This Time Canadian Tour • The Sea – Live |  |
| ערכים קשורים | Spice Girls |  |
| --- | --- |
בקרת זהויות :  MusicBrainz work: e472bae0-dc6b-4a40-9225-22844598830d
נפטא חברה ישראלית לנפט

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 סימול:  נפטא
 מייסדים:  מדינת ישראל
 תקופת הפעילות:  1956–הווה (כ־69 שנים)
 חברת אם:  י.ו.א.ל. ירושלים אויל אקספלוריישין בע"מ
 משרד ראשי:  גרניט 8, קרית-אריה, פתח-תקוה
 מוצרים עיקריים:  חיפושי נפט וגז
 שווי שוק:  2.09 מיליארד ש"ח (27 בינואר 2025)
 הכנסות:  2.04 מיליארד ש"ח (2023)
 רווח תפעולי:  744 מיליון ש"ח (2023)
 רווח:  557 מיליון ש"ח (2023)
 הון עצמי:  2.82 מיליארד ש"ח (2023)
 סך המאזן:  5.73 מיליארד ש"ח (2023)
 יו"ר:  חיים צוף
 מנכ"ל:  ערן לנדנר
 עובדים:  20
 
נפטא חברה ישראלית לנפט בע"מ, המוכרת בשם המקוצר "נפטא", היא חברה העוסקת בחיפוש נפט וגז, בנדל"ן ומלונאות.
נכסי הנפט והגז של החברה

חזקת "ערד" - החברה הייתה בעלת מלוא הזכויות בחזקת ערד, באמצעות חברת הבת חנ"ל חברת הנפט לישראל, שתוקפה פקע באוקטובר 2011. בתחום החזקה נמצא שדה גז פעיל, שדה זוהר, המפיק גז בכמויות הולכות ופוחתות במשך שנים. מאחר שמאגר ערד מספק כמויות מזעריות אך הכרחיות לתושבי ערד ולמספר מפעלים בסביבה ועד לחיבור אזור ערד לתשתית הארצית של הגז הטבעי, חתם מינהל אוצרות טבע משרד התשתיות הלאומיות, הסכם עם חברת חנ"ל להמשיך ולהפעיל את המאגר תמורות 30% מההכנסות, 70% מההכנסות לאחר ניכוי הוצאות עוברות למדינה.
מבנה אחזקות

י.ו.א.ל. ירושלים אויל אקספלוריישין בע"מ
נפטא חברה ישראלית לנפט בע"מ (44.11%)
חנ"ל-חברת הנפט לישראל בע"מ (100%)
ישראמקו אויל אנד גז בע"מ (100%)
ישראמקו נגב 2 שותפות מוגבלת (8%)
חנ"ל - ים המלח שותפות מוגבלת (33%)
נפטא אחזקות (100%)
ישראמקו אינק (48.4%)
מגדלי הים התיכון

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 מוטו:  מעניין לחיות פה
 תקופת הפעילות:  1982–הווה (כ־43 שנים)
 מיקום המטה:  גני תקווה 
 משרד ראשי:  דרך הים 5, גני תקווה
 ענפי תעשייה:  דיור מוגן 
 מוצרים עיקריים:  מרכזי דיור מוגן
 שווי שוק:  1.72 מיליארד ש"ח (27 בינואר 2025)
 הכנסות:  241 מיליון ש"ח (2023)
 רווח תפעולי:  413 מיליון ש"ח (2023)
 רווח:  246 מיליון ש"ח (2023)
 הון עצמי:  1.54 מיליארד ש"ח (2023)
 סך המאזן:  5.69 מיליארד ש"ח (2023)
 יו"ר:  מוטי קירשנבאום
 מנכ"ל:  דורון ארנון
  
 www.migdalei.co.il
 
מגדלי הים התיכון בע"מ (נוסדה ב-1982) היא חברה ציבורית ישראלית שמפעילה רשת דיור מוגן לגיל השלישי. ונסחרת בבורסת תל אביב מאז 2014. ביום ההנפקה שווייה של החברה עמד על 650 מיליון ש"ח.
מבנה ובעלות

החברה מחזיקה בקרן השקעות המשקיעה בסטארטאפים הפעילים בתחום השירותים והמוצרים לבני הגיל השלישי.[דרוש מקור] ב-2019 רכשה את 'קלאב 50', מועדון צרכנות ולייף סטייל לבני 50 ומעלה ומפעילה אותו מאז. בשנת 2020 שונה שם המועדון ל'ביגטיים 60+'.
נכון ל-2022, דבוקת השליטה של החברה, המחזיקה ב-46% מהבעלות בה, כוללת בעלי עסקים רבים ובהם מוטי קירשנבוים, בוריס לוין, דוד פתאל, יאיר סרוסי וחן למדן. 54% הנותרים בחברה הם בבעלות הציבור.
פעילות

הרשת מפעילה 7 בתי דיור מוגן הכוללים כ-1,680 יחידות דיור, והיא נחשבת לחברה הראשונה שהציעה בישראל בתי דיור מוגן למבוגרים עצמאיים בני הגיל השלישי, בהשוואה לבתי אבות שפעלו עד הקמת החברה, והציעו שירותי דיור וטיפול רפואי לקשישים ולחולים סיעודיים.
בתי הרשת כוללים שירותי שמירה ואבטחה, שירותי אחזקה וניקיון, לובי, שירותים רפואיים, פעילויות תרבות, ספורט וחברה.
פעילות > בתי הדיור המוגן של הרשת

הבית בבית ים, בית הדיור המוגן הראשון של רשת מגדלי הים התיכון, מורכב משני מגדלים בני 12 קומות בקרבת הים. הבית כולל כ-280 יחידות דיור.
הבית בגני תקווה, הוקם בשנת 2017, בעיצוב אדריכל הפנים גד הלפרין. הבית כולל 12 קומות וכ-350 יחידות דיור.
הבית בירושלים, נמצא בשכונת ארנונה, בצמוד לטיילת ארמון הנציב וכולל כ-116 יחידות דיור.
הבית ברמת השרון, מונה כ-190 יחידות דיור בגדלים שונים.
הבית בצומת סביון, הוא בניין בן 14 קומות וכולל כ-134 יחידות דיור בגדלים שונים.
הבית בנורדיה, נמצא במושב נורדיה בשרון, והוא כולל כ-300 יחידות דיור.
הבית בכפר סבא ממוקם בתוך פארק פרטי בן 30 דונם. הבית בכפר סבא כולל כ-294 יחידות דיור.
הבית ברחובות, הנמצא בהליכי בנייה נכון ל-2021, צפוי לכלול שני מגדלי מגורים בני 18 קומות ו-250 יחידות דיור.
היסטוריה

מקור שמה של הרשת הוא בית הדיור המוגן הראשון שהפעילה, אשר נמצא בעיר בת ים, בסמוך לחוף הים התיכון. בשנת 2017 הוקם הבית בגני תקווה. אשר עוצב על ידי אדריכל הפנים גד הלפרין. כיום (2022) חברת מגדלי הים התיכון מקימה בית דיור מוגן נוסף בעיר רחובות.
בזמן הנפקת החברה בבורסה ב-2014 החברה החזיקה בבעלותה חמישה בתי דיור מוגן, במקביל הודיעה החברה על רכישת מצודת ירושלים שם הוקם הבית בירושלים (הבית השישי של החברה).
הערות שוליים

1 2 3 4 5  מגדלי הים התיכון: נתונים כספיים באתר מאי"ה.
↑  הכירו את המגדלים, באתר מגדלי הים התיכון
↑  אסף גילעם, הדיור המוגן מגיע לאחד העם: מגדלי הים התיכון יוצאת להנפקה, באתר כלכליסט, 9 בפברואר 2014
↑   ג'ניה וולינסקי, מגדלי הים התיכון רכשה את השליטה במועדון צרכנות ב–10 מיליון שקל, באתר TheMarker‏, 24 ביולי 2019
↑  "הסיפור שלנו", באתר מועדון ביגטיים 60+
↑   עמרי זרחוביץ', בעל השליטה במגדלי הים התיכון רוכש מניות של החברה ב-8 מיליון שקל, באתר TheMarker‏, 3 בספטמבר 2015
↑  חזי שטרנליכט, מגדלי הים התיכון צופה עלייה של 400 מיליון שקל בשווי הנדל"ן להשקעה, באתר כלכליסט, 28 בפברואר 2022
↑  מיה אור, כשמידתיות היא מילת המפתח, באתר מגזין אקסטרה, יולי 2017
| --- | --- |
בקרת זהויות :  NLI: 987007401405305171 
הבית בבית ים, בצילום אוויר, 2012
הבית ברמת השרון, 2010
הבית בנורדיה, בצילום אוויר, 2022
הר פרנסוס

| --- | --- |

הר פרנסוס
 מידע כללי
 גובה:  2,457 מטרים
 מדינה:  יוון 
 מיקום:  יוון
 רכס הרים:  פינדוס
 קואורדינטות:  38°32′9″N 22°37′27″E﻿ / ﻿38.53583°N 22.62417°E﻿ / 38.53583; 22.62417
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןפרנסוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןפרנסוס
 
הר פרנסוס (ביוונית: Παρνασσός) נמצא במרכז יוון ומתנשא מעל דלפי, צפונית למפרץ קורינתוס.
במיתולוגיה היוונית מוכר ההר כמקודש לדיוניסוס ולטקסים לכבודו, וכן לאל אפולו ולנימפות שלו. כמו כן מסופר על המוזות שהתגוררו בהר.
גאוגרפיה וגאולוגיה

פרנסוס הוא אחד ההרים הגבוהים ביוון. הוא נמצא במרכז יוון ומשתייך מוניציפלית לשלוש יחידות אזוריות: בויאוטיה, פתיאוטיס ופוקיס. גובהו הוא 2,457 מטרים והוא מתנשא 1,590 מטרים מעל השטח סביבותיו. פסגתו הגבוהה ביותר נקראת ליאקוראס (Liakouras).
ההר עשוי אבן גיר והוא מכיל מרבצי בוקסיט. מכרות בוקסיט פועלים בהר מאז שנות ה-30 של המאה ה-20, דבר שגרם נזק אקולוגי לחלקו.
מיתולוגיה

ההר קרוי על שמו של פרנסוס שהיה בנה של הנימפה קלאודורה והאדם קלאופומפוס. פרנסוס הקים עיר על ההר, אולם היא נהרסה במבול. אורפאוס התגורר על ההר כאשר הוא פגש את אפולו שחיזר אחר הנימפה תאליה. על פי הספר מטמורפוזות של אובידיוס, לאחר המבול נחתה ספינתו של דאוקליון על פסגת הר פרנסוס. אורסטס ברח והסתתר בהר לאחר שרצח את מאהבה של אימו. על פי המסופר באודיסיאה, אודיסאוס נפצע ברגלו מחזיר בר שצד בהר פרנסוס. פרנסוס הוא גם ביתו של פגסוס, הסוס המכונף.
מיתולוגיה > שימוש מודרני בשם פרנסוס

בדומה לגרסאות שמספרות על הר הליקון כמקום משכנן של המוזות וכתוצאה מכך כבית למוזיקה, לשירה וללימוד, כך גם השם פרנסוס משמש לתיאור תכונות אלו, כגון אסכולת הפארנאס שנקראת על שמו. כך גם רובע מונפרנאס בפריז שנקרא על שם ההר והמוזות שדרות בו. גם הספר פרנסוס על גלגלים רומז לשם ההר כמקור הספרות והלימוד.
פארק לאומי

ב-1938 הוכרז אזור נרחב מההר כפארק לאומי במטרה לשמר את המגוון במיני החי והצומח בו. גדלים בו שישה מינים אנדמיים בהם מין אשוח ומין מסדרת בקעצוראים.
כמו כן קיימים בהר אתרים לגלישת סקי.
הערות שוליים

↑  רשימת הרי אירופה
↑  Proposals for a New Policy of Environmental Protection, Sensitisation and Tourist Development of the Parnassus National park
↑  מטמורפוזות, א', 316
↑  אודיסיאה, שיר 19
↑  הפארק הלאומי פרנסוס
↑  אתר הפארק
| --- | --- |
בקרת זהויות :  NLI: 987007546467905171  LCCN: sh86002062  VIAF: 238145542522996640987   WorldCat (עם VIAF): 238145542522996640987